મનુની જેમ યાજ્ઞવલ્કયે પણ વ્યભિચારિણીને મૃત્યુદંડ દેવાની હિમાયત કરી છે. એ કહે છે કે જે સ્ત્રી સ્વચ્છંદી હોય, વ્યભિાચરી હોય, લૌકિક અને શાસ્ત્રીય મર્યાદાને તોડનારી હોય, દુષ્ટ હોય અને પુરુષની હત્યા કરનારી હોય તે ગર્ભવતી ન હોય તો તેના ગળામાં મોટો પથ્થર બાંધીને તેને પાણીમાં ડુબાડી દેવી. એ જ રીતે જે સ્ત્રી ભોજનમાં ઝેર આપે, માલમિલકતમાં આગ ચાંપે તથા પતિ, ગુરુ અને બાળકોને મોતને ઘાટ ઉતારે તેના કાન, નાક, હોઠ અને હાથ કાપી નાખવા. પછી આખલા સામે તેને ફેંકી દેવી. આખલો તેને મારી નાખે.